ניסים בלאק

ניסים ברוך בלאק (באנגלית: Nissim Baruch Black, נולד ב-9 בדצמבר 1986) הוא ראפר ומפיק מוזיקלי יהודי אמריקאי-ישראלי, הידוע בעיקר כ-"Nissim". בעבר, תחת הכינוי "D. Black", הוציא שני אלבומים: The Cause and Effect בשנת 2006 ו-Ali'yah בשנת 2009.

בשנת 2011 פרש בלאק מתעשיית המוזיקה כדי להתמקד בתהליך הגיור שלו. בשנת 2012 חזר להופיע תחת שמו העברי החדש, "ניסים", והחל לכתוב ולבצע שירים מנקודת מבט דתית יותר. בשנת 2013 הוציא מיקסטייפ בשם "Miracle Music" ולאחריו אלבום מלא בשם "Nissim". ביולי 2018 הופיע ב"חסידיסטוק", סדרת דוקו על גיבורי התרבות של המוזיקה היהודית העכשווית בערוץ כאן 11.

בקיץ 2019 הוחתם בחברת התקליטים הבינלאומית סוני מיוזיק אנטרטיינמנט.

 קורות חייו 
 ראשית חייו 
נולד בשם דמיאן בלאק ב-9 בדצמבר 1986 בעיר סיאטל שבמדינת וושינגטון, וגדל בשכונת "Seward Park". גדל במשפחה מוסלמית סונית חילונית למדי והמיר את דתו לנצרות בגיל 14, לאחר השתתפות במחנה קיץ אוונגליסטי.

שני הוריו, ג'יימס "קפטן קראנץ'" קרוּן ומִיַה בלאק, היו בסוף שנות השבעים ראפרים בהרכבים "the Emerald Street Boys" ו"Emerald Street Girls" בהתאמה. גם סבא וסבתא שלו היו מוזיקאים, וניגנו לצד ריי צ'ארלס וקווינסי ג'ונס. הוריו של בלאק נפרדו כאשר היה בן שנתיים. לאחר הגירושין הוא נשאר עם אימו, שהתחתנה מחדש זמן קצר לאחר מכן. הן הוריו הביולוגיים והן אביו החורג נהג לסחור ולהשתמש בסמים, דבר שגרם בשנת 1995 ל-FBI לפשוט על ביתם ולעצור את אימו, אשר מתה בגיל 37 ממנת יתר.

 התחלה - "Sportn' Life recordings" (2002–2007)
בלאק התחיל לחרוז עוד בתחילת העשור השני לחייו, כשהקליט מוזיקה תחת שם הבמה "Danger". בגיל 13, המפיק "Vitamin D" העביר את אולפן ההקלטות שלו למרתף של אביו החורג של בלאק והחל לחנוך את בלאק בהכשרתו המוזיקלית. בתקופה זו, "Vitamin D" הפיק מוזיקלית עבור בלאק חלק מהקלטותיו הראשונות, ובלאק גם הקליט יחד עם המפיק בין וואן מההרכב "Dyme Def".

בשנת 2002, "Sportn' Life Records" הוציאה את התקליט הראשון מטעם החברה, אלבום חצוי - חציו היה הקלטות של בלאק וחציו השני היה של "Last Men Standing". בשנה שלאחר מכן, בלאק היה שותף באלבום האוסף שהחברה הוציאה, לצד מספר חברים מהרכב ההיפ הופ "Oldominion". בשנת 2004, בלאק בן השמונה עשרה מונה על ידי אביו החורג כמנכ"ל שותף בחברה במקומו, לצד שותפו של אביו החורג, דבון מניאר. בנוסף לניהול הלייבל, בלאק הוציא מספר סינגלים, ביניהם "You Need a Thug" ו"This Is Why". "This Is Why" הופק על ידי ג'ייק וואן, איתו בלאק עבד עוד קודם לכן. ב-24 במאי 2005, בלאק הוציא את המיקסטייפ הראשון של "Sportn' Life", "Behind the Dirt" (בתרגום לעברית: "מעבר לזוהמה"). במיקסטייפ התארחו הזמרים דאריוס ווילריצ' מההרכב "Maktub" וג'יי סמוט.

בשנת 2007, בלאק הוציא את אלבום הבכורה שלו, The Cause and Effect (בתרגום לעברית: "הסיבה והתוצאה"). ג'ייק וואן, בין וואן ו"Vitamin D" סייעו בהפקת האלבום, שמכר 4,500 עותקים. האלבום לא זכה לתשומת לב רבה מחוץ לסצנת המוזיקה הפסיפית הצפון-מערבית, אך בלאק זכה בעקבותיו בהזמנה מטעם הארגון "The Vera Project" להופיע בפסטיבל המוזיקה "Capitol Hill Block Party" 2007, לצד הרכב ההיפ הופ "Blue Scholars".

 "Ali'yah" ופרישה (2008–2011) 
לאחר יציאתו של "The Cause and Effect", החלו להופיע לבלאק ספקות בקשר לאמונתו הנוצרית. בעקבות הספקות הוא המיר את אמונתו ליהדות משיחית ושכנע גם את אשתו ואת ילדיו להמיר אף הם את דתם. באותה עת, בלאק גם החל להאזין למוזיקה של אמנים כמו קומון ולורין היל. שתי ההתפתחויות השפיעו מאוד על המוזיקה שלו. בשנת 2008, הוא הופיע באלבום הבכורה של ג'ייק וואן "White Van Music", בשיר "God Like", שהושמע בערוץ MTV.

בשנת 2009, בלאק הוציא את האלבום השני שלו, "Ali'yah" (עלייה), שהכיל מסרים יהודיים משיחיים. האלבום שהה במשך חמישה שבועות כמספר 4 בדירוג ההיפ הופ של "CMJ", ווידאו הקליפ לשיר "Yesterday" מתוך האלבום נכנס לסבב הקבוע של MTV. באותה שנה, הוא הופיע בפסטיבל המוזיקה "Bumbershoot", והופיע שוב ב"Capitol Hill Block Party". בלאק גם היה אחד המועמדים לגלם את דמותו של הנוטוריוס בי. איי. ג'י. בסרט הביוגרפי "Notorious", אך בסופו של דבר זכה בתפקיד ג'מאל וולארד.

שישה חודשים לאחר יציאת האלבום, בלאק נטש את אמונתו בישו ובנצרות. אף על פי שהוא לא תמך יותר במסר היהודי משיחי של האלבום, הוא לא הצליח לצאת מהחוזה עליו ונשאר מחויב לו. עקב הניגוד שנוצר, הוא הסכים לקדם את האלבום, אך סירב לקבל כסף על הופעותיו (למעט כיסוי הוצאות) ונמנע מלהופיע בשבת. בלאק פרש מתעשיית המוזיקה באופן רשמי בשנת 2011, לאחר הוצאת המיני אלבום "The Blackest Brown EP" יחד עם חברו, הראפר בראדלי "בי" בראון. לאחר הפרישה, הוא עבר לקהילה יהודית בשכונתו והחל ללמוד עם הרב שמעון בן זקן לקראת הגיור שלו. במהלך הכנותיו לגיור, הוא ניתק את כל הקשרים שהיו לו מהקריירה הקודמת, ויתר על מעמדו כמנכ"ל שותף ב-"Sportn' Life" ונפטר מאוסף התקליטים והאלבומים שהיו ברשותו.

 חזרה לשיר ו"Nissim" (2012-הווה) 
ממוזער|שמאל|ניסים ב-"the 2013 Sasquatch! Music Festival".
סמוך לסוף תהליך הגיור שלו, בנו של בלאק פיתח דלקת קרום המוח חריפה, דבר שחייב את אשפוזו וגרם למפולת כלכלית למשפחה. במהלך תפילותיו לרפואת בנו, בלאק גילה שמיקרופון שלו חזר לעבוד לאחר שהיה מקולקל תקופה ארוכה, וראה בכך סימן לחזור למוזיקה.

באופן רשמי, הוא הודיע על חזרתו לתעשייה בספטמבר 2012. בדצמבר באותה שנה, הוא הופיע בשיר "Rabbit Hole" במיני האלבום "Boss", של ההרכב הישראלי מבית שמש "Shtar".

ב-26 בפברואר 2013, בלאק הוציא מיקסטייפ בשם "Miracle Music", לראשונה תחת שם הבמה החדש שלו, "Nissim". במאי אותה שנה, הוא הופיע בפסטיבל המוזיקה "2013 Sasquatch! Music Festival". לאחר שורה של הקלטות באולפן "London Bridge Studio" בסיאטל, בלאק הוציא ב-17 בספטמבר את אלבומו השלישי, שנקרא על שמו "Nissim". הוא סיים את השנה עם סינגל לחנוכה, "The Black Miracle", שהופק על ידי אש התורה.

בינואר 2016 הופיע בקליפ לשיר "Hashem Melech 2.0" של גד אלבז, שזכה ללמעלה מ-9 מיליון צפיות.

כמו כן, הסינגל "A million years" שיצא ב-2016, בו אירח את ישראל לאוב, נצפה למעלה מ-5 מיליון פעמים.

השיר "Lechaim" של גד אלבז בו התארח, זכה ללמעלה מ-6 מיליון צפיות.

בדצמבר 2017 הגיע כמתמודד לעונה החמישית של התוכנית "הכוכב הבא לאירוויזיון".

ב־2020 הוציא אלבום בשם Love Notes.

באוקטובר 2024 הוציא את השיר אירח את הזמר והיוצר דסטין פאול לסינגל קליפ אותו כתבו והלחינו יחד - "WORTH IT", השיר הוא מתוך אלבום שהוציא ניסים בלאק - "GLORY" באוגוסט 2024. האלבום כולל גם את השיר "חיוג מהיר".

 הוקרה 
מגזין בילבורד האמריקאי כלל את שירו "The Hanukkah Song 2.0" שבוצע יחד עם קושה דילז ברשימת השמעה לחג חנוכה, וציין את החלק בקליפ שצולם בטיימס סקוור כחלק הכי טוב בקליפ.

 חייו הפרטיים 
לאחר גיורו, בלאק התגורר בקהילה היהודית בשכונת "Seward Park" בסיאטל. הוא נשוי לעדינה (בעבר ג'יימי) והם הורים לשלושה. השניים התחתנו בשנת 2008, והתחתנו שוב בשנת 2013, לאחר הגיור האורתודוקסי שעברו.

בשנת 2016 עלה עם משפחתו לישראל, והתגורר ברחביה שבירושלים. בקיץ 2019 עבר עם משפחתו לבית שמש.

ניסים הוא חסיד ברסלב, ומגיע מדי שנה לקיבוץ באומן בראש השנה, ובערב ומוצאי ראש השנה הוא מופיע במקום.

 דיסקוגרפיה 
במהלך הקריירה שלו הוציא ניסים חמישה אלבומים, שני מיקסטייפים, מיני אלבום אחד ואחד עשר סינגלים. כמו כן, הפיק מוזיקלית שמונה אלבומים.

 אלבומים 
 תאריך יציאה סוג שם לייבל הערות 3 ביולי 2003 אלבום אוסף The Sportn' Life Compilation Vol. 1 Sportn' Life תחת הכינוי "Danger", השירים "Make A Change" ו"You Need a Thug". 24 במאי 2005 מיקסטייפ Behind the Dirt Sportn' Life תחת הכינוי "D. Black". יצא מחדש ב-19 בנובמבר 2010 7 במרץ 2007 אלבום The Cause and Effect Sportn' Life תחת הכינוי "D. Black". יצא מחדש ב-17 בנובמבר 2009. 15 בספטמבר 2009 אלבום Ali'yah Sportn' Life תחת הכינוי "D. Black". 17 בפברואר 2011 מיני אלבום The Blackest Brown EP Sportn' Life תחת הכינוי "D. Black", יחד עם "בי" בראון. 26 בפברואר 2013 מיקסטייפ Miracle Music עצמאי 17 בספטמבר 2013 אלבום Nissim Nissim World/Fin10 במרץ 2017אלבוםLemalaNissim Worldיחד עם ישראל לאוב, נתנאל ישראל, וגד אלבז17 באוגוסט 2020אלבוםLove NotesMarom Entertainment

 סינגלים 
 תאריך יציאה שם מתוך הערות 2006 Get Loose The Cause and Effect 2009 Yesterday Ali'yah יחד עם מריסה 2012 Ricochet 2013 Unbelievable 2013 Chronicles Miracle Music 2013 Sores Nissim יחד עם רבי שמעון בן זקן 2013 Live For Now Nissim סינגל משותף לו ול-Bonhom 2013 Revered Nissim 2013 The Black Miracle שיר לחנוכה שהופק על ידי אש התורה. 2014 Yerushalayim יחד עם אריק גרסטפלד 2014 Falling Star יחד עם גבריאל מינץ2016bar mitzvah timeיחד עם ליפא שמלצר2016זמן חרותינו\Zman cheruteinuLemala2016A Million YearsLemalaיחד עם ישראל לאוב2017Tagid todaLemalaיחד עם נתנאל ישראל2017We Are Kefיחד עם שרולי ליפשיץ2021Higher

 הופעות אורח 
 תאריך יציאה שם אמן לייבל מתוך הערות 2008 God Like ג'ייק וואן Rhymesayers White Van Music תחת הכינוי "D. Black". 2012 Rabbit Hole Shtar Heatseat Boss EP 2016 Hashem Melech 2.0 גד אלבז2017Lechaimגד אלבזLechaim2019Homeיוני ZHome

 מפיק מוזיקלי 
 תאריך יציאה שם אלבום אמן הערות 2002 The Playground "L.V." ו-"Prodeje" 2002 Julius Ceasar C-Blunt 2003 South Central Hella South Central Cartel 2006 One Out of Many Wicked 2006 Hood Raised ליל אל 2007 The Only Forgotten Son Fatal Lucciano 2008 13 Reasons Brownside 2008 Back to Jesus בראון קינג

 קישורים חיצוניים 






 חסידיסטוק - הראפר ניסים בלאק באתר יוטיוב.

 הערות שוליים 

קטגוריה:ראפרים ישראלים
קטגוריה:ראפרים יהודים אמריקאים
קטגוריה:מפיקים מוזיקליים ישראלים
קטגוריה:מפיקים מוזיקליים יהודים אמריקאים
קטגוריה:ישראלים ילידי ארצות הברית
קטגוריה:עולים בשנות ה-2010
קטגוריה:גרים
קטגוריה:מתנצרים
קטגוריה:מתמודדי הכוכב הבא
קטגוריה:מפיקי היפ הופ ישראלים
קטגוריה:חסידי ברסלב
קטגוריה:בית שמש: אישים
קטגוריה:יהודים אפרו-אמריקאים
קטגוריה:ישראלים שנולדו ב-1986